PMIndiaData/PMIndiaSum huggingface dataset:
2015ல் நாடாளுமன்றத்தில் தாக்கல் செய்யப்பட்ட பினாமி பரிவர்த்தனை (தடுப்பு) திருத்த மசோதாவில் சில திருத்தங்களைக் கொண்டுவர மத்திய அமைச்சரவை ஒப்புதல் அளித்துள்ளது.

பிரதமர் மோடியின் தலைமையில் கூடிய மத்திய அமைச்சரவை 2015ஆம் ஆண்டு நாடாளுமன்றத்தில் தாக்கல் செய்யப்பட்ட பினாமி பரிவர்த்தனைகள் (தடுப்பு) மசோதாவில் சில திருத்தங்களைக் கொண்டு வர ஒப்புதல் அளித்துள்ளது. சட்ட மற்றும் நிர்வாக நடவடிக்கைகளில் மசோதாவுக்கு மேலும் வலுசேர்க்கும் வகையில் இந்த திருத்தங்கள் செய்யப்பட இருக்கின்றன. இதன்மூலம் மசோதா சட்டமாகும்போது எழும் நடைமுறைச் சிக்கல்களை தவிர்க்க முடியும். இந்த சட்டத்திருத்தத்தால் பினாமி பரிவர்த்தனைகளை முறையாக தடுப்பதோடு, சட்டத்தை வளைத்து செய்யப்படும் முறைகேடுகளை தவிர்க்கமுடியும். பினாமி சொத்துக்களை முறைப்படி பறிமுதல் செய்வதற்கான உரிமையை அரசு இந்த திருத்தத்தின் மூலம் பெறும். அதோடு குடிமக்கள் அனைவரும் சமம் என்பதும் நிறுவப்படும். எனினும் வருமான பிரகடன திட்டத்தின் கீழ் தங்கள் பினாமி சொத்துக்களை வெளிக்கொணர்வோருக்கு இந்த சட்டம் விதிவிலக்கு அளிக்கும்.
போதைப் பொருள் கடத்தலை தடுக்கும் வகையில் இந்தியா மற்றும் மொசாம்பிக் இடையே புரிந்துணர்வு ஒப்பந்தம்.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, போதைப் பொருள் தேவையை குறைத்தல் மற்றும் சட்டவிரோதமான போதைப் பொருள் மற்றும் அது தொடர்பான ரசாயன பொருட்களை கடத்துவதை தடுக்கும் பொருட்டு, இந்தியா மற்றும் மொசாம்பிக் இடையே கையெழுத்தான புரிந்துணர்வு ஒப்பந்தத்துக்கு ஒப்புதல் அளித்தது. போதைப் பொருள் மற்றும் அது தொடர்பான இதர பொருட்கள் கடத்தப்படுவது தடுப்பது, மற்றும் தகவல் மற்றும் நிபுணத்துவ பரிமாற்றத்துக்கு இரு நாடுகளிடையே ஒத்துழைப்பை மேம்படுத்த இந்த புரிந்துணர்வு ஒப்பந்தம் உதவும்.
கத்தார் நாட்டின் அரசர் மேன்மைமிகு ஷேக் தமீம் பின் ஹமத் அல்-தனியுடன் பிரதமர் உரையாடல்

கத்தார் நாட்டின் அரசர் மேன்மைமிகு ஷேக் தமீம் பின் ஹமத் அல்-தனியின் தீபாவளி வாழ்த்துக்களுக்கு பிரதமர் திரு நரேந்திர மோடி நன்றி தெரிவித்தார். கத்தாரில் ஃபிஃபா உலகக் கோப்பை போட்டிகள் வெற்றிகரமாக நடைபெறுவதற்கு திரு மோடி தனது வாழ்த்துக்களையும் தெரிவித்துள்ளார். பிரதமர் தனது ட்விட்டர் பதிவில், "கத்தார் நாட்டின் அரசர் மேன்மைமிகு @TamimBinHamad உடன் பேசியது மகிழ்ச்சி அளிக்கிறது. அவரது அன்பான தீபாவளி வாழ்த்துக்களுக்கு நன்றி தெரிவித்தேன். மேலும் கத்தாரில் வெற்றிகரமான @FIFAWorldCupக்கு வாழ்த்துகளைத் தெரிவித்தேன். 2023—ஆம் ஆண்டில் இந்தியா-கத்தார் ராஜதந்திர உறவுகளின் 50 ஆண்டுகளைக் ஒன்றாக இணைந்து கொண்டாட நாங்கள் ஒப்புக்கொண்டோம்." என்று தெரிவித்திருந்தார்.
அகமதாபாத்தின் மலர் கண்காட்சியைப் பாராட்டிய பிரதமர்

அகமதாபாத்தின் மலர் கண்காட்சி, இயற்கை மற்றும் பூக்கள் மீது, பேரன்பு கொண்டவர்களை அதிக அளவில் ஈர்க்கிறது என்று பிரதமர் திரு நரேந்திர மோடி கூறனார். அம்தாபாத் மாநகராட்சியின் ட்விட்டுக்குப் பதிலளித்த பிரதமர் திரு மோடி தனது ட்விட்டர் செய்திக் குறிப்பில் தெரிவித்திருப்பதாவது: “காண்பதற்கு பேரானந்தமாக உள்ளது. பல ஆண்டுகளாக நடைபெற்று வரும் அகமதாபாத்தின் மலர் கண்காட்சி தற்போது பூத்து குலுங்கி, இயற்கை மற்றும் மலர்கள் மீது பேரன்பு கொண்டவர்களை பெருமளவு ஈர்க்கிறது”.
போர்ச்சுகல் நாட்டின் பிரதமராக மீண்டும் தேர்ந்தெடுக்கப்பட்டுள்ள திரு. ஆண்டனியோ கோஸ்டாவிற்கு பிரதமர் வாழ்த்து

போர்ச்சுகல் நாட்டில் நடைபெற்ற நாடாளுமன்றத் தேர்தலில் அபார வெற்றிபெற்றுள்ள திரு. ஆண்டனியோ கோஸ்டாவிற்கு வாழ்த்துத் தெரிவித்துள்ள பிரதமர் திரு. நரேந்திர மோடி, போர்ச்சுகல் நாட்டுடனான அன்பான மற்றும் காலத்தால் அழிக்க முடியாத நட்புறவை வலுப்படுத்தி, தொடர வேண்டுமென்ற தமது விருப்பத்தையும் தெரிவித்துள்ளார். பிரதமர் வெளியிட்டுள்ள டுவிட்டர் பதிவில் பிரதமர் வெளியிட்டுள்ள டுவிட்டர் பதிவில் ; ”போர்ச்சுகல் நாடாளுமன்றத் தேர்தலில் பெற்றுள்ள அபார வெற்றி மற்றும் மீண்டும் பிரதமராக தேர்ந்தெடுக்கப்பட்டுள்ள எனது நண்பர் @antoniocostapm-க்கு வாழ்த்துகள். போர்ச்சுகல் நாட்டுடனான அன்பான மற்றும் காலத்தால் அழிக்க முடியாத நட்புறவை வலுப்படுத்தி, தொடர்வதை ஆவலுடன் எதிர்நோக்கியிருக்கிறேன்” என்று தெரிவித்துள்ளார்.
சுகாதாரம் மற்றும் மருத்துவத் துறையில் ஒத்துழைப்புக்காக இந்தியா மற்றும் கியூபா இடையே புரிந்துணர்வு ஒப்பந்தம் கையெழுத்திட அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் சுகாதாரம் மற்றும் மருத்துவத் துறையில் இந்தியா மற்றும் கியூபா இடையிலான புரிந்துணர்வு ஒப்பந்தத்திற்கு முன்தேதியிட்ட ஒப்புதல் அளித்துள்ளது. இந்தப் புரிந்துணர்வு ஒப்பந்தம் கடந்த 2017, டிசம்பர் 6ம் தேதி புதுதில்லியில் கையொப்பமானது. கீழ்க்காணும் பகுதிகளில் ஒத்துழைப்பை இந்தப் புரிந்துணர்வு ஒப்பந்தம் உள்ளடக்கியது: மருத்துவர்கள், அதிகாரிகள், இதர சுகாதார நிபுணர்கள் மற்றும் நிபுணத்துவம் கொண்டவர்கள் பரிவர்த்தனை மற்றும் பயிற்சி; மனித வளங்களை உருவாக்குவது, சுகாதார சேவைகள் மற்றும் சுகாதார பராமரிப்பு வசதிகளை அமைப்பது ஆகியவற்றில் உதவி சுகாதாரத் துறையில் மனித வளங்களுக்கு குறுகிய கால பயிற்சி மருந்துகள், மருத்துவ உபகரணங்கள் வரன்முறை மற்றும் தகவல் பரிமாற்றம் மருந்து உற்பத்தி மற்றும் தரப்பினரால் அடையாளம் காணப்பட்ட துறைகளில் வர்த்தக மேம்பாட்டு வாய்ப்புகளை உருவாக்குவது பொது மற்றும் அத்தியாவசிய மருந்துகள் வாங்குவது மற்றும் மருந்து விநியோகஸ்தர்களை கண்டறிய உதவி மருத்துவ உபகரணங்கள் மற்றும் மருந்துப் பொருட்கள் கொள்முதல் இருதரப்பினரும் பரஸ்பரம் முடிவு செய்யும் இதர பகுதிகளில் ஒத்துழைப்பு ஒத்துழைப்புக்கான விவரங்களை மேலும் விவரிக்கவும், இந்தப் புரிந்துணர்வு ஒப்பந்தம் நடைமுறைப்படுத்தப்படுவதை மேற்பார்வையிடவும் கூட்டுப் பணிக்குழு ஒன்று அமைக்கப்படும்.
தரமான பொருட்கள் மீது கவனம் செலுத்தி இதயங்களை வெல்லுங்கள்: பிரதமரின் லிங்க்ட்இன் பதிவு

தற்சார்பு இந்தியா, தரமான பொருட்களைத் தயாரித்தல், அவற்றை உலகம் முழுவதும் ஏற்றுக்கொள்ள செய்தல் ஆகியவற்றை குறித்து லிங்க்ட்இன் தளத்தில் பிரதமர் திரு நரேந்திர மோடி பதிவிட்டுள்ளார். அவரது சிந்தனைகளின் எழுத்து வடிவம் பின்வருமாறு: “சில தினங்களுக்கு முன்னர், அளவியல் மாநாட்டில் நான் உரையாற்றிக் கொண்டிருந்தேன். விரிவாக விவாதிக்கப்படாவிட்டாலும் இது ஒரு முக்கியமான தலைப்பாகும். தற்சார்பு இந்தியாவுக்கும், நமது தொழில் முனைவோரின் பொருளாதார முன்னேற்றத்திற்கும் அளவியல் எவ்வாறு பங்காற்றலாம் என்பது குறித்தும் என்னுடைய உரையில் நான் பேசினேன். திறனின், திறமைகளின் மையமாக இந்தியா உள்ளது. ஸ்டார்ட்-அப் நிறுவனங்களின் வெற்றி, நமது இளைஞர்கள் புதுமைகளைப் படைப்பதற்கான பேரவாவைக் காட்டுகிறது. புதிய பொருட்களும், சேவைகளும் துரிதமாக உருவாக்கப்படுகின்றன. உள்நாட்டிலும், சர்வதேச அளவிலும் பெரிய சந்தை காத்துக்கொண்டிருக்கிறது. விலை குறைவான, நீடித்து உழைக்கக்கூடிய, பயன்பாடு மிக்க பொருட்களை உலகம் விரும்புகிறது. அளவு, தரம் ஆகிய இரண்டு குறிக்கோள்களின் மீது தற்சார்பு இந்தியா கட்டமைக்கப்பட்டுள்ளது. அதிகமாக உற்பத்தி செய்ய நாம் விரும்புகிறோம். அதே சமயம், சிறந்த தரத்திலான பொருட்களைத் தயாரிக்கவும் நாம் விரும்புகிறோம். உலக சந்தைகளை வெறுமனே தனது பொருட்களால் நிரப்ப இந்தியா விரும்பவில்லை. இந்தியப் பொருட்கள், உலகம் முழுவதுமுள்ள மக்களின் மனங்களை வெல்ல வேண்டுமென்பதே நமது விருப்பம். இந்தியாவில் நாம் உற்பத்தி செய்யும் போது, சர்வதேசத் தேவையைப் பூர்த்தி செய்வதோடு மட்டுமில்லாமல், சர்வதேச ஒப்புதலையும் பெற நாம் விரும்புகிறோம். நீங்கள் உருவாக்கும் எந்தவொரு பொருளிலும், சேவையிலும் எந்தவொரு குறைபாடும் இல்லாத நிலையை உருவாக்க வேண்டும். இது குறித்த அதிக விழிப்புணர்வு, தொழில்துறைத் தலைவர்கள், வர்த்தக பிரதிநிதிகள், ஸ்டார்ட் அப் துறையின் இளைஞர்கள், பணியாளர்களிடையே ஏற்கனவே இருப்பதை அவர்களுடனான உரையாடல்களின் போது என்னால் காண முடிகிறது. இன்றைக்கு, உலகமே நமது சந்தை. இந்தியர்களுக்கு திறமை உண்டு. உலகமே நம்பும் நாடாக இந்தியா திகழ்கிறது. நமது மக்களின் திறனுடனும், நாட்டின் நம்பகத்தன்மையுடனும், உயர் தரத்திலான இந்தியப் பொருட்கள் அதிக தூரங்களைச் சென்றடையும். சர்வதேச வளத்தைப் பெருக்கும் சக்தியான தற்சார்பு இந்தியாவின் அடிப்படைக் கூறுகளுக்கு உண்மையான மரியாதையாக இது இருக்கும்.
அருணாச்சல பிரதேசத்தின் தவாங் மாவட்டத்தில் நிலச்சரிவு ஏற்பட்ட பகுதிகளை ஆய்வு செய்வதற்காக உயர் மட்ட குழுவை பிரதமர் அனுப்பினார்.

அருணாச்சல பிரதேசத்தின் தவாங் மாவட்டத்தில் ஏற்பட்ட நிலச்சரிவினால் ஏற்பட்டுள்ள பாதிப்புகளை ஆய்வு செய்வதற்காக இரு உறுப்பினர் கொண்ட உயர் மட்ட குழுவை பிரதமர் திரு. நரேந்திர மோடி உடனடியாக அருணாச்சல பிரதேசத்திற்கு அனுப்பிவைத்துள்ளார். மாநில மற்றும் நகர அலுவலர்களுடன் விவாதித்தபின் தேவையான மீட்பு மற்றும் நிவாரங்கள் குறித்து அறிக்கை சமர்ப்பிக்குமாறு பிரதமர் கூறியுள்ளார். இந்த இயற்கை சீற்றம் கடந்த வெள்ளிக்கிழமை (22.04.2016) அன்று ஏற்பட்டது. இந்த நிலச்சரிவில் உயிர் இழந்தவர்கள் குடும்பத்தினருக்கு தலா இரண்டு லட்ச ரூபாயும், காயமடைந்தவர்களுக்கும ரூ. 50,000-மும் பிரதமர் நிவாரணமாக அறிவித்துள்ளார்.
குஜராத் வேலைவாய்ப்பு முகாமில் பிரதமர் உரை

குஜராத் வேலைவாய்ப்பு முகாமில் பிரதமர் திரு நரேந்திர மோடி இன்று காணொளி செய்தி மூலம் உரையாற்றினார். பல்வேறு நிலைகளில் உள்ள வெவ்வேறு பணியிடங்களுக்கான நியமன கடிதங்களைப் பெற்றுள்ள ஆயிரக்கணக்கான இளம் விண்ணப்பதாரர்களுக்கு பிரதமர் வாழ்த்து தெரிவித்தார். புனித நாளான தண்டேரா அன்று தேசிய அளவில் நாடு முழுவதும் 75,000 விண்ணப்பதாரர்களுக்கு நியமன கடிதங்களை வழங்கி வேலைவாய்ப்பு முகாமைத் தாம் தொடங்கி வைத்ததை பிரதமர் நினைவு கூர்ந்தார். இதேபோன்ற வேலைவாய்ப்பு முகாம்கள் பல்வேறு மாநிலங்களிலும், யூனியன் பிரதேசங்களிலும் நடத்தப்படும் என்று தண்டேரா தினத்தன்று பிரதமர் தெரிவித்திருந்தார். குஜராத் மாநிலம் விரைவாக முன்னேறி வருதாகவும், இன்று குஜராத் பஞ்சாயத்து சேவை வாரியத்தில் இருந்து 5000 பேருக்கும், குஜராத் துணை ஆய்வாளர் நியமன வாரியம் மற்றும் லோக்ரக்ஷக் நியமன வாரியத்தில் இருந்து 8000 பேருக்கும் கடிதங்கள் அளிக்கப்படுவதாக அவர் குறிப்பிட்டார். இத்தகைய துரிதமான நடவடிக்கையை மேற்கொண்ட குஜராத் மாநில முதல்வருக்கும் அவரது குழுவினருக்கும் பிரதமர் பாராட்டு தெரிவித்தார். அண்மை காலங்களில் குஜராத் மாநிலத்தில் 10,000 இளைஞர்களுக்கு பணி நியமன கடிதங்கள் வழங்கப்பட்டிருப்பதோடு அடுத்த ஓராண்டில் 35,000 இடங்களை நிரப்ப இலக்கு நிர்ணயிக்கப்பட்டு இருப்பதாகவும் பிரதமர் கூறினார். குஜராத்தில் ஏராளமான வேலை வாய்ப்புகளும், சுய வேலை வாய்ப்புகளும் உருவாவதற்கு மாநிலத்தின் புதிய தொழில்துறை கொள்கை தான் முக்கிய காரணம் என்று பிரதமர் குறிப்பிட்டார். ஓஜாஸ் போன்ற டிஜிட்டல் தளங்களையும், 3 மற்றும் 4-ஆம் நிலை இடங்களுக்கான நேர்காணல் முறையின் நீக்கத்தையும் அவர் பாராட்டினார். “அனுபந்தம்” செல்பேசி செயலி மற்றும் வேலை வாய்ப்பு இணையதளம் முதலியவற்றின் வாயிலாக மாநிலத்தில் வேலை தேடுபவர்களும், பணியமர்த்தும் நிறுவனங்களும் சுமூகமாக இணைக்கப்படுகின்றன என்றார் அவர். அதேபோல குஜராத் அரசுப் பணியாளர் தேர்வாணையத்தின் விரைவான பணி நியமன மாதிரி தேசிய அளவில் பாராட்டப்படுகிறது. இதேபோன்ற வேலைவாய்ப்பு முகாம்கள் வரும் மாதங்களில் தேசிய மற்றும் மாநில அளவுகளில் தொடர்ந்து நடத்தப்படும் என்று பிரதமர் குறிப்பிட்டார். 10 லட்சம் வேலை வாய்ப்புகளை வழங்குவதற்காக மத்திய அரசு பணியாற்றி வரும் வேளையில், மாநிலங்களும் யூனியன் பிரதேசங்களும் இந்தப் பிரச்சாரத்தில் இணைவதன் காரணமாக வேலைவாய்ப்பு எண்ணிக்கை குறிப்பிடத்தக்க அளவு உயரும். “கடை கோடியில் உள்ள நபரையும் பிரச்சாரம் சென்றடைவதையும், அரசு திட்டங்களின் பலன்கள் முழுமையாக நிறைவடைவதையும் இது பெருமளவில் உறுதி செய்யும்”, என்று பிரதமர் கூறினார். 2047-ஆம் ஆண்டிற்குள் வளர்ந்த நாடாக முன்னேறும் இந்தியாவின் உறுதிபாட்டில் இளைஞர்களின் முக்கிய பங்களிப்பை சுட்டிக்காட்டிய பிரதமர், சமூகத்திற்கும், நாட்டிற்குமான தங்களது கடமையை நிறைவேற்றுமாறு அவர்களைக் கேட்டுக்கொண்டார். வேலை கிடைப்பதை தங்கள் முன்னேற்றத்தின் இலக்காகக் கொண்டிராமல் இளைஞர்கள் தொடர்ந்து கற்றுக் கொண்டு, திறன் பெற வேண்டும் என்றும் அவர் கோரிக்கை விடுத்தார். “இதன் மூலம் உங்களுக்கு பல்வேறு வாய்ப்புகள் அளிக்கப்படுகின்றன. உங்கள் வேலையை முழு அர்ப்பணிப்புடன் நீங்கள் செய்யும் போது வார்த்தைகளால் விவரிக்க முடியாத திருப்தி உங்களுக்கு ஏற்படுவதோடு வளர்ச்சி மற்றும் முன்னேற்றத்திற்கான பாதையும் வகுக்கப்படும்”, என்று கூறி பிரதமர் தமது உரையை நிறைவு செய்தார்.
அமெரிக்க அதிபருடன் பிரதமர் சந்திப்பு

டோக்கியோவில் அமெரிக்க அதிபர் ஜோசப் ஆர். பைடனுடன் பிரதமர் திரு நரேந்திர மோடி, பயனுள்ள பேச்சுவார்த்தை நடத்தியுள்ளார். இந்த சந்திப்பு இருதரப்பு கூட்டாண்மைக்கு வலுவான உத்வேகத்தை கணிசமான அளவுக்கு ஏற்படுத்தியுள்ளது. 2021-ம் ஆண்டு செப்டம்பர் மாதம் வாஷிங்டனிலும், அதன் பின்னர் ஜி-20, சிஓபி 26 உச்சிமாநாடுகளிலும் இருதலைவர்களும் நடத்திய பேச்சுவார்த்தையின் தொடர்ச்சியாக இந்த சந்திப்பு நிகழ்ந்தது. மிக அண்மையில் கடந்த மாதம் 11-ந் தேதி இரு தலைவர்களும் மெய்நிகர் வடிவில் கலந்துரையாடினர். இந்தியா-அமெரிக்க விரிவான உலகளாவிய பாதுகாப்பு கூட்டாண்மையானது ஜனநாயக விழுமியங்கள், சட்டத்தின் ஆட்சி மற்றும் விதிகள் அடிப்படையிலான சர்வதேச ஒழுங்கை நிலைநிறுத்துவதற்கு வகைசெய்கிறது. இருதரப்பு விஷயத்தில் பல்வேறு துறைகளில் ஏற்பட்டுள்ள முன்னேற்றம் குறித்து இரு தலைவர்களும் மகிழ்ச்சி தெரிவித்தனர். இந்தியாவில் சுகாதாரம், புதுப்பிக்கத்தக்க எரிசக்தி, சிறு, குறு, நடுத்தர தொழில் நிறுவனங்கள், உள்கட்டமைப்பு போன்ற பகிரப்பட்ட முன்னுரிமைத்துறைகளில் தொடர்ந்து முதலீட்டு ஆதரவை வழங்க அமெரிக்க மேம்பாட்டு நிதிக்கழகம் உதவும் வகையிலான முதலீட்டு ஊக்குவிப்பு ஒப்பந்தத்தில் கையெழுத்திடப்பட்டதை இருதலைவர்களும் வரவேற்றனர். இந்தியா- அமெரிக்கா இடையே பயன் சார்ந்த ஒத்துழைப்பை எளிதாக்குவதற்கு முக்கியமான மற்றும் வளர்ந்து வரும் தொழில்நுட்பங்களின் முன்முயற்சியை (ஐசிஇடி) இருதரப்பும் தொடங்கியுள்ளன. இந்தியாவில் உள்ள தேசிய பாதுகாப்பு கவுன்சில் செயலகம் மற்றும் அமெரிக்க தேசிய பாதுகாப்பு கவுன்சிலின் இணை தலைமையில், செயற்கை நுண்ணறிவு குவாண்டம் கம்ப்யூட்டிங், 5ஜி/6ஜி, பயோடெக், விண்வெளி மற்றும் செமிகண்டக்டர்கள் போன்றவற்றை, இரு நாடுகளின் அரசு, கல்வித்துறை மற்றும் தொழில்துறை ஆகியவற்றில் பயன்படுத்த ஐசிஇடி நெருக்கமான தொடர்பை உருவாக்கும். பாதுகாப்பு ஒத்துழைப்பு என்பது இந்தியா-அமெரிக்க இருதரப்பு உறவில் முக்கிய தூண் என்று குறிப்பிட்டு, இரு தரப்பினரும் ஒத்துழைப்பை மேலும் வலுப்படுத்துவது குறித்து விவாதித்தனர். இந்தச் சூழலில், மேக் இன் இந்தியா மற்றும் தற்சார்பு இந்தியா அல்லது இரு நாடுகளுக்கும் பரஸ்பரம் பயனளிக்கும் தன்னிறைவு இந்தியா திட்டங்களின் கீழ் இந்தியாவில் உற்பத்தி செய்ய இந்தியாவுடன் கூட்டு சேருமாறு அமெரிக்க தொழில்துறைக்கு பிரதமர் அழைப்பு விடுத்தார். சுகாதாரத் துறையில் வளர்ந்து வரும் ஒத்துழைப்பை முன்னெடுத்துச் செல்ல, தடுப்பூசிகள் மற்றும் தொடர்புடைய தொழில்நுட்பங்களை உருவாக்க வகைசெய்யும் கூட்டு உயிரி மருத்துவ ஆராய்ச்சியைத் தொடரும்வகையில், இந்தியாவும் அமெரிக்காவும் நீண்டகால தடுப்பூசி செயல் திட்டத்தை (விஏபி) 2027 வரை நீட்டித்துள்ளன. இரு நாடுகளுக்கிடையேயான மக்களிடம் தொடர்புகளை வலுப்படுத்துவதற்கு, பரஸ்பர நன்மை பயக்கும் உயர்கல்வி ஒத்துழைப்பை வலுப்படுத்த பிரதமர் அழைப்பு விடுத்தார். தெற்காசியா மற்றும் இந்தோ-பசிபிக் பிராந்தியம் உள்ளிட்ட பரஸ்பர நலன் சார்ந்த பிராந்திய பிரச்சனைகள் குறித்து இரு தலைவர்களும் கருத்துகளை பரிமாறிக்கொண்டனர், சுதந்திரமான, வெளிப்படையான மற்றும் அனைவரையும் உள்ளடக்கிய இந்தோ-பசிபிக் பிராந்தியத்திற்கான தங்கள் பகிரப்பட்ட பார்வையை அவர்கள் மீண்டும் உறுதிப்படுத்தினர். முன்னேற்றத்திற்கான இந்தோ-பசிபிக் பொருளாதாரக் கட்டமைப்பின் (ஐபிஇஎஃப்) தொடக்கத்தை வரவேற்ற பிரதமர், அந்தந்த தேசிய சூழ்நிலைகளைக் கருத்தில் கொண்டு நெகிழ்வான மற்றும் உள்ளடக்கிய ஐபிஇஎஃப்-ஐ வடிவமைக்க அனைத்து கூட்டு நாடுகளுடன் நெருக்கமாக பணியாற்றத் தயாராக இருப்பதாக தெரிவித்தார். தலைவர்கள் தங்களின் பயனுள்ள உரையாடலைத் தொடரவும், இந்தியா-அமெரிக்க கூட்டாண்மையை உயர்மட்ட நிலைக்குக் கொண்டு செல்வதற்கான தங்களது தொலைநோக்கை தொடரவும் ஒப்புக்கொண்டனர்.
ஆச்சார்யா ஸ்ரீ புருஷோத்தம் பிரியதாஸ்ஜி சுவாமிஸ்ரீ மகராஜ் மறைவுக்கு பிரதமர் இரங்கல்

ஆச்சார்யா ஸ்ரீ புருஷோத்தம் பிரியதாஸ்ஜி சுவாமிஸ்ரீ மகராஜ் மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார். அவர் பகிர்ந்துள்ள டுவிட்டர் பதிவில், “ஆச்சார்யா ஸ்ரீ புருஷோத்தம் பிரியதாஸ்ஜி சுவாமிஸ்ரீ மகராஜ் அவர்களை, சமுதாயத்திற்கு செய்துள்ள உன்னதப் பணிக்காக என்றும் நினைவுகூர்வோம். மனிதர்களின் துயரங்களை நீக்கி, பரிவை உண்டாக்க அவர் அயராது பாடுபட்டார். இந்தியாவில் மட்டுமல்ல, உலகில் உள்ள எண்ணற்ற மக்களால் அவர் நினைவுகூரப்படுவார். ஆச்சார்யா ஸ்ரீ புருஷோத்தம் பிரியதாஸ்ஜி சுவாமிஸ்ரீ மகராஜ், அளப்பரிய அறிவாற்றல் கொண்டவர். சமூகப் பணி, கல்வி மற்றும் பெண்களுக்கு அதிகாரமளித்தல் ஆகியவற்றை வலியுறுத்தியதற்காக அவர் என்றும் நினைவுகூரப்படுவார். அவருடனான எனது கலந்துரையாடல்கள் பலவற்றை என்னால் என்றும் மறக்க இயலாது. ஓம் சாந்தி” என்று பிரதமர் கூறியுள்ளார்.
இந்தியா மற்றும் ஜப்பான் இடையே மேம்பட்ட மாதிரி ஒற்றை சாளர முறை வளர்ச்சிக்கான புரிந்துணர்வு உடன்படிக்கைக்கு மத்திய அமைச்சரவை ஒப்புதல்

பிரதமர் திரு.நரேந்திர மோடி அவர்கள் தலைமையில் இன்று கூடிய மத்திய அமைச்சரவை, இந்தியா மற்றும் ஜப்பான் இடையே மேம்பட்ட மாதிரி ஒற்றை சாளர முறை மேம்பாட்டிற்கான புரிந்துணர்வு உடன்படிக்கைக்கு ஒப்புதல் வழங்கியது. நன்மைகள்: இந்தியாவில் வியாபாரத்தை எளிமையாக்குவதற்காக இந்தியா எடுத்து வரும் முயற்சிகளை விரைவுபடுத்தும் வகையில், வியாபார செயல்பாடுகளில் தேவையான நிர்வாக வழிமுறைகளை மேற்கொள்ளும் வகையிலும், இந்த வழிமுறைகளை விரைவாக நிறைவேற்றுவதற்கான அமைப்பினை உருவாக்கும் வகையிலும், ‘மேம்பட்ட மாதிரி ஒற்றை சாளர’த்தை உருவாக்கி, அதனை மத்திய மற்றும் மாநில அரசுகளில் செயல்படுத்துவதற்காக இந்தியா மற்றும் ஜப்பான் இடையேயான கூட்டுறவை இந்த புரிந்துணர்வு உடன்படிக்கை மேம்படுத்தும். அளவிடக்கூடிய அளவுறுக்களுடனும், இந்தியாவிற்குள்ளும் வெளியிலும் உள்ள சிறந்த நடைமுறைகளின் அடிப்படையிலுமான ‘மேம்பட்ட மாதிரி ஒற்றை சாளரம்’, இந்தியாவில் ஒற்றை சாளர முறையினை ஏற்படுத்துதில் உள்ள சாத்திய தடைகளை கண்டறியும். இது, முதலீடுகளுக்கு வழிவகுக்கும்.
உகாண்டாவில் இந்திய சமூகத்தினரிடையே பிரதமரின் உரை

உகாண்டாவில் இந்திய சமூகத்தினரிடையே பிரதமர் திரு. நரேந்திரமோடி உரையாற்றினார். கம்பாலாவில் நடந்த இந்நிகழ்ச்சியில் அதிபர் முசவேணி கலந்து கொண்டார். பிரதமர் தமது உரையில், உகாண்டாவில் உள்ள இந்திய சமூகத்தினருடன் தாம் ஒரு நெருக்கத்தை உணர்வதாக கூறினார். அதிபர் முசவேணி நிகழ்ச்சியில் பங்கேற்பது இந்திய மக்கள் மற்றும் உகாண்டாவில் உள்ள இந்திய சமூகத்தினர் மீது அவர் வைத்திருக்கும் அன்பைக் காட்டுகிறது என்றார். புதன் அன்று உகாண்டா நாடாளுமன்றத்தில் உரையாற்றத் தமக்கு செய்யப்பட்டிருக்கும் கவுரவத்திற்கு அதிபர் முசவேணிக்கும், உகாண்டா மக்களுக்கும் தமது நன்றியை அவர் தெரிவித்துக் கொண்டார். இந்தியாவிற்கும் – உகாண்டாவிற்கும் இடையேயான உறவு நூற்றாண்டுகளை கடந்தது என்றார் பிரதமர். உகாண்டாவில் ரயில் கட்டுமானப் பணி மற்றும் காலனி ஆதிக்கத்திற்கு எதிரான போராட்டம் உட்பட இருநாடுகளுக்கும் இடையே உள்ள வரலாற்று தொடர்புகளை நினைவு கூர்ந்தார் அவர். உகாண்டாவின் அரசியலில் பல இந்தியர்கள் முக்கியமான பங்காற்றியதாகவும் அவர் தெரிவித்தார். இந்திய சமூகத்தினர் தங்களது இந்தியத் தன்மையைக் காப்பாற்றிக் கொண்டு வருவதைக் கலாச்சார நிகழ்ச்சிகள் பிரதிபலித்ததற்கு பிரதமர் தமது பாராட்டைத் தெரிவித்துக் கொண்டார். உகாண்டா உட்பட ஆப்பிரிக்காவின் அனைத்து நாடுகளும் இந்தியாவுக்கு மிகவும் முக்கியத்துவம் வாய்ந்தவை என்று பிரதமர் வலியுறுத்தினார். காலனி ஆதிக்கத்திற்கு எதிரான போராட்டம், வெளிநாடு வாழ் இந்தியர்களின் அதிக அளவிலான எண்ணிக்கை மற்றும் வளர்ச்சி சார்ந்த பொதுவான சவால்கள் குறித்த பொதுவான வரலாற்றுப் பின்னணியே இதற்கான காரணமாகும் என்றார் பிரதமர். இன்று உலகளவில் வேகமாக வளரும் பொருளாதாரங்களில் ஒன்றாக உள்ளது இந்தியா என்றார் அவர். தற்போது இந்தியா கார்கள் மற்றும் நவீன ரக கைப்பேசிகளை ஏற்றுமதி செய்து வருகிறது. டிஜிட்டல் தொழில்நுட்பம் மூலமாக இந்திய மக்களுக்கு அதிக அதிகாரம் அளிக்கப்படுகிறது; தொழில்கள் தொடங்குவதற்கான முக்கியமான மையமாக இந்தியா உருவாகிவருகிறது. இந்தியாவின் வெளியுறவுக் கொள்கையில் ஆப்பிரிக்காவின் முக்கியத்துவம் பற்றி பேசினார் பிரதமர். இந்தச் சூழ்நிலையில் 2015 ஆம் ஆண்டு புதுதில்லியில் நடந்த இந்திய – ஆப்பிரிக்க பேரவையின் உச்சிமாநாடு பற்றி குறிப்பிட்டார் அவர். இந்தியாவுக்கும், இதர ஆப்பிரிக்க நாடுகளுக்கும் இடையே நடந்த இருதரப்பு பேச்சு வார்த்தைகள் பற்றி அவர் குறிப்பிட்டார். மூன்று பில்லியன் டாலர் மதிப்புள்ள கடனுக்கான வழித்தடங்கள், கல்விக்கான நிதியுதவி மற்றும் ஈ-விசா முறை உட்பட இதர முன் முயற்சிகள் பற்றியும் பிரதமர் குறிப்பிட்டு பேசினார். சர்வதேச சூரிய சக்தி கூட்டமைப்பில் பாதிக்கும் மேற்பட்ட உறுப்பு நாடுகள் ஆப்பிரிக்காவை சேர்ந்தவை என்றார் அவர். புதிய உலகின் கட்டமைப்பில் ஆசியா மற்றும் ஆப்பிரிக்க நாடுகள் வலுவான பங்களிப்பை வழங்குவதாக பிரதமர் கூறினார்.
பூடான் மன்னரின் பிறந்த நாள் – பிரதமர் வாழ்த்து

பூடான் மன்னர் ஜிக்மே கேஸர் நம்கெயல் வாங்சக்-ன் பிறந்தநாளை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார். “பூடான் மன்னர் ஜிக்மே கேஸர் நம்கெயல் வாங்சக்-ன் பிறந்த நாள் அன்று நான் அவருக்கு வாழ்த்துக்களைத் தெரிவித்துகொள்கிறேன். அவர் நீண்ட நாள் நல்ல ஆரோக்கியத்துடன் வாழ வாழ்த்துகிறேன்” என்று பிரதமர் தெரிவித்துள்ளார்.
இந்திய ஏற்றுமதி-இறக்குமதி வங்கி(எக்ஸிம் வங்கி)க்கும் நியூ டெவலப்மண்ட் பேங்கிற்கும்(என்.டி.பி) இடையே பிரிக்ஸ் நாடுகளில் இதர மேம்பாட்டு நிதிநிறுவனங்களுடன் இணைந்து பொது ஒத்துழைப்பு குறித்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

நியூ டெவலப்மண்ட் வங்கிக்கும் இந்திய ஏற்றுமதி இறக்குமதி வங்கிக்கும் இடையே பிரிக்ஸ் அமைப்பின் வங்கிகளுக்கிடையோன ஒத்துழைப்பு அமைப்பு மூலமான புரிந்துணர்வு ஒப்பந்த்த்தில் பொருளாதார விவகாரங்கள் துறையின் அரசுச் செயலாளர் நிலையில் கையெழுத்திடுவதற்கு பிரதமர் திரு.நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த ஒப்பந்தம் பிரிக்ஸ் நாடுகளிடையே வர்த்தக பொருளாதார உறவுகளை மேம்படுத்த உதவும். இந்த புரிந்துணர்வு ஒப்பந்தம் கையெழுத்திடப்படுவதால் எந்தவித நிதிச் செலவினமும் இல்லை. பிரிக்ஸ் நாடுகளின் இந்த ஒப்பந்த பங்கேற்பு நாடுகள் இதனால் பெரிதும் நன்மை அடையும். இந்த புரிந்துணர்வு ஒப்பந்தம் நிர்பந்தங்கள் ஏதும் இல்லாத ஒரு ஒப்பந்தம். தேசிய சட்டங்கள் நெறிமுறைகள் ஆகியவற்றின் அடிப்படையில் ஒத்துழைப்பை உருவாக்குவது இதன் நோக்கமாகும். மேலும் ஒப்பந்தத்தில் கையெழுத்திட்ட நாடுகளிடையே திறன்கள் மாற்றம், அறிவு பகிர்வு ஆகியவற்றுக்கும் வழி வகுக்கிறது. இத்துடன் என்.டி.பி உருவாக்கப்பட்டிருப்பது பிரிக்ஸ் நாடுகளிடையே நிலவும் நெருங்கிய உறவுகளை குறிப்பதுடன் அவற்றினிடையே பொருளாதார ஒத்துழைப்பை அதிகரிக்கும் ஆற்றல் மிகுந்த கருவியாகவும் பயன்பட்டு இந்தியா அதிகப்படியான சர்வதேச பங்காற்றவும் உதவும். எனவே நிலைத்த மேம்பாடு மற்றும் உள்ளடக்கிய பொருளாதார வளர்ச்சி ஆகியவற்றில் முக்கியமான தொடர்புடைய ஒத்துழைப்பை கருத்தில் கொண்டு இந்த புரிந்துணர்வு ஒப்பந்தம் கையெழுத்திடுவது அவசியமாகிறது. உறுப்பு நாடுகள் பல்வேறு வடிவங்களில் பொருட்கள் மற்றும் சேவைகள் வர்த்தகத்திற்கு வசதி ஏற்படுத்தி மேம்படுத்துவதிலும் பிரிக்ஸ் நாடுகளிடையேயான பரஸ்பர திட்டங்களில் முதலீடு செய்வதிலும் ஏற்பட்டுள்ள பின்னணியில் இந்த ஒப்பந்தம் முக்கியத்துவம் பெறுகிறது. பின்னணி பிரிக்ஸ் நாடுகளிடையேயும் நிறுவனங்களிடையேயும் வர்த்தக பொருளாதார உறவுகளை மேம்படுத்த பிரிக்ஸ் நாடுகளின் ஐந்து வங்கிகள் இணைந்து பிரிக்ஸ் சர்வதேச வங்கிக் கூட்டுறவு அமைப்பை உருவாக்கியுள்ளன. பிரிக்சின் இந்த சர்வதேச ஒத்துழைப்பு அமைப்பு தற்போது பொது ஒத்துழைப்பிற்கான புரிந்துணர்வு ஒப்பந்தத்தை நியூ டெவலப்மண்ட் வங்கியுடன் செய்து கொள்ள திட்டமிட்டுள்ளது.
பிரபல கார்ட்டூன் கலைஞர் திரு.நாராயண் தேப்நாத் அவர்களின் மறைவுக்குப் பிரதமர் இரங்கல் தெரிவித்துள்ளார்

பிரபல கார்ட்டூன் கலைஞர் திரு.நாராயண் தேப்நாத் அவர்களின் மறைவுக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். டுவிட்டர் பதிவில் பிரதமர் கூறியிருப்பதாவது; “திரு.நாராயண் தேப்நாத் அவர்கள் தமது படைப்புகள், கார்ட்டூன்கள் மற்றும் சித்திரங்கள் மூலம் பலரது வாழ்க்கையை விளக்கம் பெற செய்துள்ளார். அவரது படைப்புகள் அவரின் மதிநுட்பத்தைப் பிரதிபலித்தன. அவரால் உருவாக்கப்பட்ட கேலிச்சித்திரங்கள் உலகம் முழுவதும் செல்வாக்குப் பெற்றவை. அவரது மறைவால் கவலையடைந்தேன். அவரது குடும்பத்தினருக்கும், ஆதரவாளர்களுக்கும் இரங்கல்கள். ஓம் சாந்தி”.
உத்தரப்பிரதேசத்தின் மதுராவில் நிகழ்ந்த சாலை விபத்தில் உயிரிழந்தோருக்கு பிரதமர் இரங்கல்

உத்தரப்பிரதேசத்தின் மதுராவில் நிகழ்ந்த சாலை விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். பிரதமர் அலுவலகம் வெளியிட்டுள்ள சுட்டுரைச் செய்தியில் தெரிவித்திருப்பதாவது: “உத்தரப்பிரதேசத்தின் மதுராவில் ஏற்பட்ட சாலை விபத்து மனதை மிகவும் உருக்குகிறது. இந்த விபத்தில் தங்களது அன்பிற்குரியவர்களை இழந்தவர்களுக்கு எனது ஆழ்ந்த இரங்கல்கள். காயமடைந்தவர்கள் விரைவில் குணமடையவும் வேண்டுகிறேன்: பிரதமர்”
ஒடிசா, பஞ்சாப் மாநிலங்களில் சாலை திட்டங்களுக்கு அமைச்சரவை ஒப்புதல் அளித்துள்ளதால் கட்டமைப்பு மற்றும் சாலைத்தொடர்பு வசதி அதிகரிக்கும் – பிரதமர் மோடி-

ஒடிசா மற்றும் பஞ்சாப் மாநிலங்களில் சாலை திட்டங்களுக்கு மத்திய அமைச்சரவை குழு ஒப்புதல் அளித்துள்ளது. அம்மாநிலங்களில் அடிப்படை கட்டமைப்பு மற்றும் சாலைத்தொடர்பு வசதி மேம்படுவதற்கு இது உதவிகரமாக இருக்கும் என்று பிரதமர் நரேந்திர மோடி நம்பிக்கை தெரிவித்துள்ளார். பஞ்சாபில் தேசிய நெடுஞ்சாலை எண் 344 ஏ-வில் பக்வாரா- ரூபின்கர் பிரிவை நான்கு வழிச்சாலையாக மேம்படுத்த மத்திய அமைச்சரவை குழு ஒப்புதல் அளித்துள்ளது. இதன் திட்ட மதிப்பீடு ஆயிரத்து 444 கோடியே 42 லட்சம் ரூபாயாகும். மொத்தம் 80 .820 கிலோ மீட்டர் நீளத்திற்கு சாலை அமைக்கப்படுகிறது. இந்த திட்டத்தினால் பஞ்சாபில் அடிப்படை கட்டமைப்பு மேம்படுவதுடன் அந்த பகுதியில் சமூக பொருளாதார நிலையும் மேம்படும் . இதுபோன்று ஒடிசா மாநிலம் அங்குல் – சம்பல்பூர் இடையே தேசிய நெடுஞ்சாலை எண் 42 ல் நான்கு வழிச்சாலை அமைக்கும் திட்டத்திற்கும் மத்திய அமைச்சரவை ஒப்புதல் அளித்திருக்கிறது. இதற்கான திட்ட மதிப்பீடு 2 ஆயிரத்து 491 கோடியே53 லட்சம் ரூபாயாகும். மொத்தம் 151 கிலோமீட்டர் நீளத்திற்கு சாலை அமைக்கப்படுகிறது. இந்தத் திட்டம் ஒடிசா மாநிலத்தில் அடிப்படை கட்டமைப்பு வசதியை மேம்படுததுவதுடன், அந்தபகுதியில் சாலை பயண நேரத்தையும், செலவையும் குறைக்க உதவும். குறிப்பாக அங்குல் – சம்பல்பூர் இடையே உள்ள வாகன நெரிசல் குறையும். மஹாராஷ்டிரா மாநிலம் அவுரங்காபாத் – தெல்வாடி இடையிலான நெடுஞ்சாலை எண் 211, ஐ நான்கு வழிப்பாடிதையாக மாற்றும் திட்டத்திகும் அமைச்சரவை ஒப்புதல் அளித்துள்ளது. இதன் திட்டமதிப்பீடு 2ஆயிரத்து 298 கோடி ரூபாயாகும். இந்த திட்டத்தினாலும் அந்தபகுதியில் சமூக பொருளாதார நிலை மேம்பாடு அடையும். அத்துடன் அப்பகுதி மக்களின் வேலைவாய்ப்புக்கும் வழி ஏற்படும்.